b'\n_START_ARTICLE_\nKomet Kowal-Mrkos\n_START_SECTION_\nOdkritje\n_START_PARAGRAPH_\nKomet je opazil Charles Thomas Kowal (na Observatoriju Palomar v Kaliforniji, ZDA) v septembru 1984, ko je pregledoval stare fotografske plo\xc5\xa1\xc4\x8de. Opazil je, da ima telo na posnetku, ki ga je naredil 23. marca 1984 rep. Kowal je ocenil, da ima novo odkriti komet magnitudo 15. Marsden je kmalu ugotovil, da je to isto telo kot ga je na\xc5\xa1el Anton\xc3\xadn Mrkos (na Observatoriju Klet, \xc4\x8ce\xc5\xa1ka ) na plo\xc5\xa1\xc4\x8di 2. maja 1984 in je dobilo oznako 1984 JD. Mrkos je bil prepri\xc4\x8dan, da je odkril asteroid, njegovo magnitudo je ocenil na 16. Na prvem posnetku je bilo telo podobno zvezdi, na drugem pa je bilo bolj razmazano.'